arnastofnun/IGC-2024 huggingface dataset:
Malarrif

Frá Háahrauni um Lónbjörg að Djúpalónssandi.

Malarrif er skammt vestan við Lóndranga, syðsti hluti Snæfellsness. Frá Malarrifi var útgerð og útræði öldum saman allt til 1900. Lóndrangar eru tveir basaltklettadrangar, fornir gígtappar er rísa stakir við ströndina. Hærri drangurinn er 75 metrar á hæð, sá minni 61 metrar. Fyrrum var útræði við Lóndranga og var lendingin austan við hærri dranginn, þar sem heitir Drangsvogur. Þaðan voru gerð út tólf skip, þegar mest var. Einarslón var um tíma að hálfu í eigu Jóhannesar Kjarval listmálara, er sótti þangað efni í mörg listaverk. Árið 1703 voru á Einarslóni um 62 ábúendur á tólf býlum alls, en er nú í eyði. Djúpalónssandur var meiri háttar verstöð fyrrum. Þar eru steintök, sem vermenn reyndu afl sitt á. Gönguleið er milli Djúpalónssands og Dritvíkur.

Byrjum hjá þjóðvegi 574 við Háahraun vestan Dagverðarár. Þar liggur leið milli Arnarstapa og Beruvíkur. Förum niður að sjó við Gjafa, vestur með Þúfubjörgum að eyðibýlinu Malarrifi. Síðan norðvestur um Lónbjörg að Einarslóni og Djúpalónssandi.

8,8 km

Snæfellsnes-Dalir

Nálægir ferlar: Beruvík.

Skrásetjari: Jónas Kristjánsson

Heimild: Herforingjaráðskort
Löngusker

Frá Stakkhamri að Görðum á Snæfellsnesi.

Þetta er vesturendinn á Löngufjörum, fjölfarinni þjóðleið frá fornu fari. Ekki lengur leirur eins og vestan Stakkhamars, heldur gullin fjara úr skeljasandi. Víða eru sker utan fjörunnar eða í fjörunni, sem ýmist er farið ofan við eða neðan við eftir sjávarföllum. Fjaran nær frá Stakkhamri að Staðará. Hér eru eyðibýlin Melur og Krossar. Hjá þeim síðari fórst Galdra-Loftur. Hann fékk bát hjá bóndanum á Krossum, reri út á sjó og þar kom upp grá og loðin hönd, sem dró bátinn niður. Norskur sumarbúseti á Krossum amast stundum við ferð hestamanna um fjöruna, vill heldur að þeir fari upp fyrir bæjarhús og tún, svo að hrossin spori ekki fjöruna. Engir jeppar eiga að geta verið hér á ferð fyrr en komið er yfir Staðará.

Förum frá Stakkhamri vestur dráttarvélaslóð um fjöruna, fyrir sunnan Sauratjörn, vestur um eyðibýlið Melkot, gegnum hlið og fljótlega síðan niður í fjöruna og fylgjum henni vestur, neðan garðs í Krossum. Síðan landmegin við Löngusker og áfram fjöruna vestur að Staðará, förum þar yfir um 200 metra frá ósnum. Síðan meðfram girðingu upp að þjóðvegi 54. Fylgjum honum sunnan Langavatns að Görðum.

21,2 km

Snæfellsnes-Dalir

Erfitt fyrir göngufólk

Nálægir ferlar: Straumfjarðará, Skógarnesfjörur, Búðaós, Klettsgata.

Nálægar leiðir: Bláfeldarskarð.

Skrásetjari: Jónas Kristjánsson

Heimild: Jónas Kristjánsson
Löngufjörur

Frá Hjörsey á Mýrum að Arnarstapa á Snæfellsnesi.

Sjá að öðru leyti texta um einstakar leiðir á Löngufjörum: Hítará, Saltnesáll, Gamlaeyri, Haffjarðará, Haffjarðareyjar, Skógarnesfjörur, Straumfjarðará, Löngusker, Búðaós, Klettsgata.

Löngufjörur eru draumaland hestamanna, endalaus skeiðvöllur til allra átta, sums staðar láréttar leirur og annars staðar vægt hallandi sandfjara hvít eða gullin. Löngufjörur eru samheiti yfir margar reiðleiðir við norðvestanverðan Faxaflóa. Frá suðri til vesturs eru þær: Hjörsey, Akrar, Hítará, Saltnesáll, Gamlaeyri, Haffjarðará, Haffjarðareyjar, Skógarnesfjörur, Löngusker, Búðaós, Klettsgata. Engar reiðleiðir á Íslandi standast samjöfnuð við þessar. Skoðið hverja leið fyrir sig.

? km

Snæfellsnes-Dalir

Ekki fyrir göngufólk

Nálægir ferlar: Hjörsey, Akrar, Hítará, Saltnesáll, Gamlaeyri, Haffjarðará, Haffjarðareyjar, Skógarnesfjörur, Löngusker, Búðaós, Klettsgata.

Skrásetjari: Jónas Kristjánsson

Heimild: Jónas Kristjánsson
Lækjarskógarfjörur

Frá Búðardal að Hamri í Hörðudal.

Að mestu leyti leirureið á fjöru að hætti Löngufjara. Í Hvammsfirði getur orðið sex metra munur á flóði og fjöru. Á fjöru verða hvort tveggja að skeiðvelli, hællinn og ilin á Hvammsfirði. Þótt skipgengt sé á flóði inn að Búðardal. Umhverfis Hvammsfjörð eru sögufrægar jarðir, einkum úr Sturlungu, Sauðafell, Snóksdalur, Eiríksstaðir, Höskuldsstaðir, Hjarðarholt, Hvammur, Laugar, Sælingsdalstunga og Staðarfell, en norðar eru Skarð og Staðarhóll. Sumar þeirra voru óðul Sturlunga.

Förum frá hesthúsahverfi við Búðardal reiðveg suður að Laxá í Dölum og síðan vestur með ánni norðanverðri niður í fjöru. Fylgjum fjörunni suður í Kambsnes, þar sem við förum suður yfir flugvöll og síðan suður í fjöruna vestan við Þorbergsstaði. Förum síðan beint suður yfir Hvammsfjörð, förum austan við Snóksdalshólma og Arnarhólma og að landi í óshólmum Miðár. Förum áfram suður með Hörðudalsá vestanverðri að þjóðvegi 54 um Skógarströnd. Beygjum með þeim vegi hálfan kílómetra til vesturs og síðan heimreið til suðurs að Hamri.

14,2 km

Snæfellsnes-Dalir

Ekki fyrir göngufólk

Nálægir ferlar: Rauðamelsheiði, Sópandaskarð, Skógarströnd, Miðdalir, Gaflfellsheiði.

Nálægar leiðir: Miðá.

Skrásetjari: Glaður, hestamannafélag

Heimild: Glaður, hestamannafélag
Lækjarskarð

Frá Brjánslæk í Vatnsfirði um Lækjarskarð í Hagavaðal á Barðaströnd.

Gömul þjóðleið.

Hrafna-Flóki Vilgerðarson byggði skála sinn á Flókagrund við Brjánslæk og má enn sjá ummerki þess mannvirkis. Hann missti búfénað sinn um veturinn vegna heyleysis í kjölfar óhóflegs veiðiáhuga og fluttist aftur af landi brott.

Förum frá Brjánslæk vestur og síðan vestnorðvestur og upp reiðgötu um sunnanverðan Hestmúla, í norðurenda Kikafells í 400 metra hæð og vestur um Draugagil. Síðan suðvestur Vaðalsdal niður í Vaðal í Hagavaðli.

9,1 km

Vestfirðir

Nálægar leiðir: Lækjarheiði, Mjósund, Hagavaðall.

Skrásetjari: Jónas Kristjánsson

Heimild: Herforingjaráðskort
Lækjarheiði

Frá Brjánslæk í Vatnsfirði um Krókavötn og Lækjarheiði til Trostansfjarðar í Arnarfirði.

Hrafna-Flóki Vilgerðarson byggði skála sinn á Flókagrund við Brjánslæk og má enn sjá ummerki þess mannvirkis. Hann missti búfénað sinn um veturinn vegna heyleysis í kjölfar óhóflegs veiðiáhuga og fluttist aftur af landi brott. Bratt er í Lækjarskarð og víða hrunið í götuslóðann. Gott útsýni er til Hornatáa og yfir Breiðafjörð af leiðinni upp í skarðið. Þegar komið er í Lækjarskarð sér vel yfir Arnarfjörð.

Förum frá Brjánslæk til norðvesturs um Jónsengi upp fyrir norðan Hestmúla og síðan vestur að Þverfelli. Þaðan til norðvesturs fyrir norðaustan Þverfell, austan við Búrfell og á Lækjarheiði austan við Krókavötn. Síðan norðnorðaustur um Lækjarskarð í 560 metra hæð. Síðan vestan við Hádegishnjúk norður um Gyrðisbrekkur niður Sunndal austan við Sunndalsá, í Trostansfjörð.

15,4 km

Vestfirðir

Nálægar leiðir: Lækjarskarð, Geirþjófsfjörður, Breiðaskarð.

Skrásetjari: Jónas Kristjánsson

Heimild: Herforingjaráðskort
Lyklafell

Hliðarleið af Jórukleifarleið að Nesjavallavegi.

Förum af Jórukleifarleið austan Lyklafells á Mosfellsheiði. Stefnum ekki í áttina að Marardal, heldur norðar að Dyradal og Dyrafjöllum og komið aftur á Jórukleifarleið sunnan Nesjavallavegar.

12,5 km

Reykjavík-Reykjanes

Skrásetjari: Jónas Kristjánsson

Heimild: Kortavefur LH
Lyngdalsheiði

Frá Skógarkoti í Þingvallasveit um Lyngdalsheiði til Þóroddsstaða í Grímsnesi.

Þetta er algeng leið í sleppitúrum frá Reykjavík til uppsveita Árnessýslu.

Þessa leið fór Jón biskup Vídalín frá Skálholti til Þingvalla og síðan áfram um Bláskógaheiði, þar sem hann varð bráðkvaddur í sæluhúsinu við Hallbjarnarvörður. Hann var á leið vestur á Staðastað til að jarðsyngja séra Þórð Jónsson. Leiðin Oddi-Skálholt-Þingvellir-Reykholt-Staðastaður var ein mest farni þjóðvegur landsins öldum saman.

Förum frá Skógarhólum stutta leið austur með Ármannsfelli að þverleið í hraungötu suður Sleðaáshraun. Um hana suðaustur í Hrauntún og þaðan suðvestur í Skógarkot. Þar byrjar þessi leið. Við förum suðaustur að Vellankötlu í Vatnskotsvík. Þaðan götuna áfram suðaustur yfir þjóðveg 361 að Gjábakka. Þaðan fylgir slóðin þjóðvegi 365 rúma þrjá kílómetra til austsuðausturs. Við Taglaflöt förum við á slóð suðaustur fyrir suðurenda Litla-Reyðarbarms og áfram suðaustur um norðausturhorn Lyngdalsheiðar. Við förum hjá Haustrúguvörðu rétt austan fjallaskálans í Kringlumýri. Áfram suðaustur um Biskupsbrekku, Biskupsvörðu, Beinvörðu og Áfangamýri. Síðan á Kirkjuvaði yfir Stangarlæk og suðaustur um Smalaskála að Apavatni milli Neðra-Apavatns og Þóroddsstaða.

13,2 km

Árnessýsla

Skálar:

Skógarhólar: N64 17.739 W21 04.807.

Nálægir ferlar: Bláskógaheiði, Kálfstindar. Nálægar leiðir: Selkotsvegur, Kóngsvegur, Leggjabrjótur, Gagnheiði, Eyfirðingavegur, Skógarkot, Hrafnabjörg, Búrfellsgötur, Dráttarhlíð, Biskupavegur, Bakkagötur, Eskidalsvað, Prestastígur.

Skrásetjari: Jónas Kristjánsson

Heimild: Herforingjaráðskort
Lónsheiði

Frá Starmýri í Álftafirði um Lónsheiði að Össurá í Lóni.

Hér lá hringvegurinn fram til ársins 1981, þegar bílvegur með slitlagi var lagður um Hvalnes- og Þvottárskriður.

Förum frá Starmýri til suðurs austan við Grímshjalla, síðan vestur með Vatnshlíðarhnausum og suður á Lónsheiði í 400 metra hæð. Milli Hrossatinds og Geithamarstinds og suður með Víkurá í Lóni að þjóðvegi 1 við Össurá.

12,9 km

Skaftafellssýslur

Jeppafært

Nálægar leiðir: Hofsdalur, Flugustaðadalur.

Skrásetjari: Jónas Kristjánsson

Heimild: Herforingjaráðskort
Lónafjörður

Frá Sópanda í Lónafirði með fjörum til Kvía í Lónafirði.

Sæta þarf sjávarföllum.

Gengið er eftir rifi, sem er 300 metra frá landi.

Förum frá Sópanda með fjörum alla leið. Við förum vestur og norður fyrir Einbúa í Miðkjós. Förum fjörur vestur í Rangala. Höldum áfram fjöruna suður og suðvestur að Kvíum.

13,0 km

Vestfirðir

Ekki fyrir hesta

Nálægar leiðir: Fannalág, Sópandi, Snókarheiði, Rangalaskarð, Töfluskarð, Kvíafjall, Töfluskarð.

Skrásetjari: Jónas Kristjánsson

Heimild: Útivistarkort
Lokinhamrar

Frá Hrafnseyri í Arnarfirði út með ströndinni og inn Dýrafjörð að Þingeyri.

Hrikalegur jeppavegur í lóðréttum sjávarhömrum, berggöngum fjörubrimi og skriðum. Veldur oft skelfingu vegfarenda, en er í rauninni auðfarinn. Í Hrafnholunum má sjá í surtarbrandslögum leifar 14 milljón ára gamalla rauðviðartrjáa, sem uxu á heittempruðum tertier-tíma. Þar eru 85 cm breið tré, sem hafa verið 200 ára gömul, þegar hraun rann yfir þau. Á Hrafnseyri bjó Hrafn Sveinbjarnarson, einn af höfðingjum Sturlungaaldar og mestur læknir þess tíma, átti í deilum við Vatnsfirðinga og féll í bardaga á Hrafnseyri, sem þá hét Eyri. Jón Sigurðsson forseti fæddist á Hrafnseyri og ólst þar upp. Þar er nú safn til minningar um hann.

Förum frá Hrafnseyri vestur með strönd Arnarfjarðar, um Bauluhúsaskriður að Álftamýri. Síðan undir Veturlandafjalli um fjöru við Stapa og Skútabjörg undir hrikalegum Skeggja og um skriður að Lokinhömrum. Því næst vestur fyrir Tóarfjall að Dýrafirði um vitann í Svalvogum. Um Ófæruvík og fyrir Eyrarfjall, sumpart í þræðingi í Hrafnholunum á mjóum klettasillum með standbergi fyrir ofan og neðan. Síðan að Haukadal og með ströndinni að Búðardal.

40,9 km

Vestfirðir

Skálar:

Svalvogar: N65 54.396 W23 50.693.

Nálægar leiðir: Lokinhamraheiði, Álftamýrarheiði, Glámuheiði, Göngudalsskarð, Kvennaskarð, Hauksdalur.

Skrásetjari: Jónas Kristjánsson

Heimild: Herforingjaráðskort
Lokinhamraheiði

Frá Lokinhömrum í Arnarfirði um Lokinhamraheiði að Húsatúni í Haukadal í Dýrafirði.

Erfið yfirferðar, brött beggja vegna.

Haukadalur er helzta sögusvið Gísla sögu Súrssonar. Hann bjó á Gíslahóli, þar sem enn eru tóftir. Innan við Lambadal eru Annmarkastaðir, þar sem Auðbjörg galdrakerling bjó. Yzt í dalnum er Seftjörn, þar sem háðir voru íshnattleikir í sögunni. Í fjörunni var einn helzti áningarstaður franskra fiskimanna á Vestfjarðamiðum.

Förum frá Lokinhömrum austur Lokinhamradal sunnanverðan undir Skeggja. Þaðan norðvestur um bratta sneiðinga upp á Lokinhamraheiði í 680 metra hæð. Heiðin er stutt, fimm-sex skref. Síðan strax í bröttum sneiðingum norðaustur og niður í Lambadal og áfram út í Haukadal. Þaðan norður að Húsatúni.

11,8 km

Vestfirðir

Erfitt fyrir hesta

Mjög bratt

Nálægar leiðir: Lokinhamrar.

Skrásetjari: Jónas Kristjánsson

Heimild: Herforingjaráðskort
Loðmundarfjörður

Frá Bakkagerði í Borgarfirði eystra um Breiðuvík og Húsavík til Klyppstaðar í Loðmundarfirði.

Hér förum við um litskrúðugasta og eitt fegursta svæði landsins, um gróðursælar víkur og firði undir hvössum og litskrúðugum líparítfjöllum. Skrautlegastur er Hvítserkur úr ljósu flikrubergi. Hvítafjall er mikil ljósgrýtisdyngja. Loðmundarfjörður er einn elzti hluti landsins með bergtegundum, sem eru um tíu milljón ára gamlar. Við Breiðuvík er kennd hin sporöskjulagaða Breiðuvíkureldstöð, sem einkennist mikið af líparíti. Loðmundarfjörður og víkurnar norðan hans eru paradís jarðfræðinga. Þar eru einnig fágætar plöntur, svo sem skollakambur, þúsundblaðarós og þrílaufungur, bjöllulilja, baunagras og gullkollur. Svæðið er einn af Íslands mestu dýrgripum.

Förum frá þjóðveginum innan við Bakkagerði, þar sem hann liggur yfir brúna á Fjarðará. Þar liggur jeppaslóð til suðausturs á Þrándarhrygg. Við fylgjum henni að mestu leyti alla leið. Við höldum áfram suðaustur á Gagnheiði og förum þar í 470 metra hæð norðaustan við Marteinshnjúk. Leiðin liggur í sneiðingum upp í skarðið og úr því aftur niður í Breiðuvík. Þar er sæluhús. Förum síðan vestur dalinn upp með Víkurá, norður fyrir Hvítafjall og síðan með fjallinu að vestan. Þar förum við í sneiðingum upp á Víknaheiði og þar sunnan við Gæsavötn. Þar sveigir leiðin til suðurs og hækkar um Krossmela upp að Hvítserk að vestanverðu og síðan um Húsavíkurheiði suður fyrir fjallið, þar sem við náum 480 metra hæð. Förum austur og niður Vetrarbrekkur í Gunnhildardal, þar sem við höldum til suðurs og niður í Húsavík. Síðan austur að sjó að eyðibýlinu Húsavík. Förum svo aftur vestur dalinn að sæluhúsinu og höldum frá dalbotninum suður á Nesháls milli Nónfjalls að austan og Skælings að vestan. Þar náum við 440 metra hæð. Förum svo í sneiðingum niður í Loðmundarfjörð og förum þar vestur með ströndinni sunnan undir Grjótbrún og Stakkhömrum. Þegar komið er inn undir Stakkahlíð, sveigir vegurinn til suðurs og síðan aftur til vesturs að gistikofanum á Klyppstað.

39,3 km

Austfirðir

Skálar:

Breiðavík: N65 27.830 W13 40.286.

Húsavík: N65 23.716 W13 44.160.

Klyppstaður: N65 21.867 W13 54.051.

Jeppafært

Nálægar leiðir: Kjólsvík, Norðdalsskarð, Tó, Hjálmárdalsheiði, Kækjuskörð, Dalsvarp, Dyrfjöll, Borgarnes, Kjólsvíkurvarp.

Skrásetjari: Jónas Kristjánsson

Heimild: Herforingjaráðskort
Ljótsstaðir

Frá Birningsstöðum í Laxárdal um Ljótsstaði að Másvatni í Reykjadal.

Förum frá Birningsstöðum suður Laxárdal vestan ár um Þverá og Auðnir að Ljótsstöðum. Við förum vestur yfir Ljótsstaðahall á þjóðveg 1 við Máskot við Másvatn.

17,0 km

Þingeyjarsýslur

Jeppafært

Nálægir ferlar: Nafarvað.

Nálægar leiðir: Þegjandadalur, Hrossanúpar, Pennaflötur.

Skrásetjari: Jónas Kristjánsson

Heimild: Útivistarkort
Ljótarstaðaheiði

Frá Gröf í Skaftártungu um Ljótarstaðaheiði að Fjallabaksleið syðri við Hólmsá.

Förum frá Gröf og fylgjum þjóðvegi F210 alla leið. Fyrst norðvestur að Ljótarstöðum og Snæbýli. Síðan vestsuðvestur á Snæbýlisheiði og þaðan norður á Ljótarstaðaheiði. Norður um Langaháls og Syðri-Tjaldgilsháls og norðvestur að Draumadal. Þaðan norðvestur að mótum þjóðvegar F233 um Mælifellssand milli fjallaskálanna í Hólaskjóli og Hvanngili.

23,4 km

Skaftafellssýslur

Jeppafært

Nálægir ferlar: Mælifellssandur, Hólaskjól.

Nálægar leiðir: Flosavegur, Hólmsá.

Skrásetjari: Jónas Kristjánsson

Heimild: Jónas Kristjánsson
Ljósavatnsskarð

Frá Hallgilsstöðum um Ljósavatnsskarð að Ljósavatni.

Sigríðarstaðaskógur er nánast ósnortinn náttúruskógur.

Förum frá Hallgilsstöðum suðaustur um Ljósavatnsskarð að norðanverðu. Undir Fornastaðafjalli og um Sigríðarstaðaskóg, að Ljósavatni við þjóðveg 1 í Ljósavatnsskarði.

11,6 km

Þingeyjarsýslur

Nálægir ferlar: Fnjóskadalur.

Skrásetjari: Jónas Kristjánsson

Heimild: Herforingjaráðskort
Litlisjór

Frá Jökulheimaleið í Veiðivötnum um Litlasjó á Grænavatnsleið.

Á nat.is segir svo um Litlasjó: “Þetta stóra vatn var fisklaust frá náttúrunnar hendi og mikil ætisframleiðsla þess nýttist ekki fyrr en urriðaklak var sett í það upp úr 1965. Talið var að urriðinn yrði sjálfbær og klaki var ekki haldið við. Svo fór að fiskurinn óx úr sér og dó út. Þegar það varð ljóst, voru reglulegar sleppingar seiða hafnar og nú vaxa þar upp reglulegir árgangar. Hegðun fisksins í vatninu er sérkennileg fyrir það, að hann heldur sig í torfum á stöðli nærri þeim stað, sem honum var sleppt. Veiðimenn hafa lært að ganga að honum þar og veiða með botnlegubeitu eða spún. Veiðiböðlar hafa notað bílljós til að moka þessum fiski upp úr stöðlum með spúnum í myrkri síðsumars við lok veiðitímans. Á tökutíma syndir fiskurinn nokkuð meðfram ströndum í ætisleit og veiðist gjarnan við áveðursbakka.

Byrjum á Jökulheimaleið í Veiðivötnum vestan Hraunvatna. Förum suður að Litlasjó og meðfram honum að vestanverðu. Síðan um Gjána að Grænavatnsleið á Miðmorgunsöldu.

9,9 km

Rangárvallasýsla

Jeppafært

Nálægir ferlar: Jökulheimar.

Nálægar leiðir: Grænavatn.

Skrásetjari: Jónas Kristjánsson

Heimild: Útivistarkort
Litli-Langidalur

Frá Setbergi upp að Litla-Langadal á Flatnaveg suður í Hítardal.

Grösugur dalur með nokkrum skógi og fossunum Illafossi og Keransfossi.

Förum frá Setbergi suðaustur dalinn, sunnan Háskerðings, að Litla-Langadal. Síðan inn á Flatnaveg, sem liggur áfram suður um Litla-Langadal til Hnappadals.

2,7 km

Snæfellsnes-Dalir

Nálægir ferlar: Flatnavegur.

Nálægar leiðir: Háskerðingur.

Skrásetjari: Jónas Kristjánsson

Heimild: Herforingjaráðskort
Litlasandsdalur

Frá Litlasandi í Hvalfirði um Litlasandsdal upp á Síldarmannagötur.

Förum frá Litlasandi austnorðaustur Litlasandsdal norðan Bláskeggsár. Síðan norðnorðaustur með ánni um Sneiðar og Árnahlíðar upp á Síldarmannagötur milli Hvalfjarðar og Skorradals.

4,1 km

Borgarfjörður-Mýrar

Skrásetjari: Kortavefur LH

Heimild: Kortavefur LH
Litlaá

Tengileið milli tveggja leiða frá Langavatni.

Förum í Fífudal af veginum milli Múlakots og Langavatns, þar sem vegurinn fer vestur og upp úr dalnum. Við förum norður eftir Fífudal að suðvesturenda Vikravatns og áfram norður á slóð frá Langavatni inn Fossdal.

4,2 km

Borgarfjörður-Mýrar

Skrásetjari: Kortavefur LH

Heimild: Kortavefur LH
Litla-Vatnsskarð

Frá Laxárdal um Litla-Vatnsskarð til Sauðárkróks.

Litla-Vatnsskarð er lágt skarð og greiðfært. Engar torfærur eru á allri leiðinni úr Laxárdal til Sauðárkróks. Í skarðinu er eyðibýlið Móbergssel, þar sem skáldið Sveinn í Elivogum var fæddur. Víðidalur er þröngur, langur og gróinn dalur, sem var áður fyrr í byggð.

Byrjum milli eyðibýlanna Refsstaða og Merkur í Laxárdal. Förum norðaustur um Litla-Vatnsskarð og sunnan Móbergsselstjarnar að Víðidal. Þar er fjallaskálinn Þúfnavellir. Förum norður Víðidal að Hryggjafjalli. Síðan til austurs fyrir sunnan Hryggjafjall um Hryggjadal og til norðnorðausturs meðfram Gönguskarðsá að þjóðvegi 744 gegnt Veðramótum í Skagafirði og Sauðárkróks.

18,5 km

Húnavatnssýslur, Skagafjörður

Skálar:

Þúfnavellir: N65 38.330 W19 49.480.

Nálægar leiðir: Laxárdalur, Gyltuskarð, Vatnaöxl.

Skrásetjari: Jónas Kristjánsson

Heimild: Herforingjaráðskort
Litla-Laxá

Frá Hruna í Hrunamannahreppi að Fagradal.

Í Fagradal rennur Litla-Laxá á grónum eyrum.

Byrjum á gatnamótum þjóðvega 344 og 345 við Hruna í Hrunamannahreppi Förum ofan bæjar eftir gömlu leiðinni norður yfir Litlu-Laxá að Berghyl. Um bæjarhlaðið og áfram til norðurs undir Berghylsfjalli, unz við komum að jeppaslóða upp og suður taglið á fjallinu. Fylgjum þeirri slóð alla leið norður að eyðibýlinu Hildarseli. Þar er Kistufoss í Litlu-Laxá. Við förum síðan áfram norður og upp í Fagradal. Þar er vatnsveita Flúða. Þegar jeppavegi lýkur getum við haldið áfram reiðslóð á vestri bakka Litlu-Laxár stutta leið að reiðslóð um Fagradal milli Tungufells og Kaldbaks.

9,7 km

Árnessýsla

Nálægar leiðir: Galtafellsleið, Stóru-Laxárvað, Sólheimar, Hrunamannahreppur.

Skrásetjari: Jónas Kristjánsson

Heimild: Jónas Kristjánsson
Leynir

Frá þjóðvegi 47 í Hvalfirði við heimreið að Kalastaðakoti um Katanes og Leyni að þjóðvegi 47 austan Miðfellslækjar.

Förum frá þjóðveginum suður að sjó og síðan meðfram sjónum út í Katanes og í síðan í víkina Leyni. Þaðan norður með Hólmavatni vestanverðu og áfram norður á þjóðveginn.

8,4 km

Borgarfjörður-Mýrar

Skrásetjari: Kortavefur LH

Heimild: Kortavefur LH
Leirufjall

Frá Leirufirði til Kjósarfjarðar.

Jökuláin í Leirudal heitir Fjörðurinn.

Í árbók FÍ 1994 segir: “Grunnt er fyrir firðinum og útfiri og þornar á leirunum á fjöru. Þá er vel vætt yfir kvíslarnar og má halda yfir Fjörðinn allgóðan spöl innan við Dynjandisá í stefnu á Kjósarháls hinu megin. Á móts við bæjarstæðið á Leiru er farið yfir Fjörðinn á flæði, kallast þar Eyrar og eru þá vöð valin eftir því sem verða vill skáhallt inn yfir leirurnar. Sandkvikur geta leynst í botninum.”

Förum frá Dynjanda vestsuðvestur inn fjörðinn, norðaustur yfir Leiru, norður um Leirufjall í Kjósarfjörð.

5,5 km

Vestfirðir

Erfitt fyrir göngufólk

Nálægar leiðir: Hrafnfjörður, Dynjandisskarð, Öldugilsheiði, Rjúkandisdalur.

Skrásetjari: Jónas Kristjánsson

Heimild: Herforingjaráðskort
Leirdalur

Frá Hafravatnsvegi um Seljadal og Leirdal á Kóngsveginn við Háamel.

Gamli Þingvallavegurinn liggur til austurs rétt sunnan við Miðdal og norðan við Djúpadal. Liggur þar upp á heiðina, krækir suður fyrir Krókatjörn og liggur sú nálægt brúnum dals, sem gengur austur með Grímmannsfelli í stefnu norður af austri. Síðan liggur leiðin um Háamel og áfram austnorðaustur Mosfellsheiði. Þetta er hliðarleið á Kóngsveginum.

Förum af Hafravatnsvegi til norðausturs og fyrir norðan Búrfell og Silungatjörn. Síðan austnorðaustur Seljadal meðfram Seljadalsá upp í Leirdal við austurenda Grímmannsfells. Þar förum við austur og upp á Háamel, þar sem þessi leið mætir Kóngsveginum austur að Skógarhólum.

10,8 km

Reykjavík-Reykjanes

Skrásetjari: Kortavefur LH

Heimild: Kortavefur LH
Leirárdalur

Frá Leirárgörðum í Leirárdal austan Leirárdals upp á Skarðsheiðarleið.

Gamla reiðleiðin er vestan í Lambagili, en línuvegurinn er austan í því, meira riðinn nú á dögum.

Förum frá Leirárgörðum meðfram Leirá að vestanverðu norður að Leirárdal milli Geldingaárháls að vestan og Snóksfjalls að austan. Við förum línuveg í sneiðingum til norðausturs utan í Snóksfjalli. Hann tengist Skarðsheiðarvegi í Skarði, norðaustan við tind Snóksfjalls.

8,9 km

Borgarfjörður-Mýrar

Jeppafært

Nálægar leiðir: Katlavegur, Skarðsheiði.

Skrásetjari: Kortavefur LH

Heimild: Kortavefur LH
Leirá

Frá Helgaskála á Hrunamannaafrétt upp með Leirá í Leppistungur á Hrunamannaafrétt.

Þessi leið er að mestu á leið, sem ekki er fær jeppum. Góðar reiðgötur eru víða í Leirárdal og Frægðarveri.

Förum frá Helgaskála norður með Geldingafelli að vestanverðu og Leirá og Stóraversöldu að austanverðu. Síðan áfram norður með ánni í Frægðarver milli Frægðarvershnúks og Frægðarversöldu að austanverðu og Miklualdar að vestanverðu. Síðan stutt norður að Illaveri og áfram norður með Skyggni austanverðum að jeppaslóð nálægt Sandá í Leppistungur. Fylgjum þeirri slóð norðaustur á leiðarenda.

28,9 km

Árnessýsla

Skálar:

Helgaskáli: N64 17.182 W19 53.594.

Leppistungur: N64 31.933 W19 29.046.

Nálægir ferlar: Laxárgljúfur, Fjallmannaleið, Ísahryggur, Hrunamannaafréttur, Miklumýrar.

Nálægar leiðir: Svínárnes, Svínárbotnar, Skyggnisalda, Sandá, Rjúpnafell, Klakkur.

Skrásetjari: Jónas Kristjánsson

Heimild: Útivistarkort